ΓΡΑΠΤΗ ΕΡΩΤΗΣΗ E-0511/03

υποβολή: Mara Rodrguez Ramos (PSE) προς την Επιτροπή

(24 Φεβρουαρίου 2003)

Θέμα: Πρόγραμμα εποπτείας των ΜΣΕ (Μεταδοτικές Σπογγώδεις Εγκεφαλοπάθειες)

Όπως επισημαίνει η Επιτροπή στην απάντησή της στην προφορική ερώτηση H-0896/02(1), η μείωση των πιστώσεων που προορίζεται για την Ισπανία, στο πλαίσιο του προγράμματος εποπτείας των ΜΣΕ, οφείλεται στον περιορισμό της κοινοτικής οικονομικής συμμετοχής για κάθε δοκιμή.

Έχει επέλθει επίσης μείωση στις πιστώσεις που προορίζονται για ταπόλοιπα κράτη μέλη·

Οφείλεται, άραγε η μείωση των πιστώσεων που προορίζεται για την Ισπανία στη χαμηλή απορρόφηση των κονδυλίων που διατέθηκαν για το 2002, λόγω του ότι δεν πραγματοποιήθηκαν όλες οι προβλεπόμενες δοκιμές·

Αυξήθηκε η διάθεση κονδυλίων σε άλλα κράτη μέλη αφότου απέδειξαν ότι πραγματοποιούν περισσότερες δοκιμές·

Μπορεί η Επιτροπή να δώσει στοιχεία σχετικά με την νέα αυτή κατανομή κονδυλίων στα 15 κράτη μέλη·

(1) Γραπτή ερώτηση της 11.12.2002.

Απάντηση του κ. Byrne εξ ονόματος της Επιτροπής

(28 Απριλίου 2003)

Η απόφαση της Επιτροπής 2002/934/ΕΚ, της 28ης Νοεμβρίου 2002, για την έγκριση των προγραμμάτων για την παρακολούθηση των μεταδοτικών σπογγοειδών εγκεφαλοπαθειών (ΜΣΕ) πουποβλήθηκαν από τα κράτη μέλη για το 2003 και για τον καθορισμό του επιπέδου της χρηματοδοτικής συνδρομής της Κοινότητας(1) ορίζει τη μέγιστη χρηματοδοτική συνδρομή για τα προγράμματα παρακολούθησης των ΜΣΕ σε κάθε κράτος μέλος για το 2003.

Το μέγιστο ποσό που διατέθη σε κάθε κράτος μέλοςπολογίστηκε με βάση τη μέγιστη συνδρομή των 10,5 ευρώ ανά δοκιμή και τον πραγματικό αριθμό δοκιμών που διενεργήθηκαν σε αυτό το κράτος μέλος το δεύτερο μισό του 2001 και το πρώτο μισό του 2002. Εν συγκρίσει με το 2002, η μέγιστη συνδρομή μειώθηκε κατά 7-30 %, ανάλογα με το κράτος μέλος. Στην περίπτωση της Ισπανίας η μείωση ήταν 29 %.

Αρχικά η μέγιστη συνδρομή σε κάθε κράτος μέλος για το 2002, όπως ορίζεται από την απόφαση της Επιτροπής 2001/854/ΕΚ(2), βασιζόταν στο μέγεθος του πληθυσμού των βοοειδών σε αυτό το κράτος μέλος. Τα ποσά αυξήθηκαν με την απόφαση 2002/246/ΕΚ(3) της Επιτροπής τον Μάρτιο του 2002 κατόπιν επέκτασης του προγράμματος παρακολούθησης στα μικρά μηρυκαστικά και αλλαγής των προγραμμάτων παρακολούθησης στην Αυστρία και στη Φινλανδία.

Με βάσει εκθέσεις των κρατών μελών σύντομα κατέστη σαφές ότι κάποια κράτη μέλη παρουσίαζανπερβολικές δαπάνες και άλλα δεν χρησιμοποιούσαν το σύνολο του ποσού που τους είχε κατανεμηθεί. Σύμφωνα με εκθέσεις του Γραφείου Τροφίμων και Κτηνιατρικών Θεμάτων της Επιτροπής, το πρόγραμμα παρακολούθησης της σπογγώδους εγκεφαλοπάθειας των βοοειδών (ΣΕΒ) εφαρμόζεται σε γενικές γραμμές ικανοποιητικά και δεν έχουν αναφερθεί περιπτώσεις σφαγής ζώων χωρίς να έχει προηγηθεί δοκιμή. Η αδυναμία δοκιμής όλων των σφαγμένων ζώων δεν είναι λοιπόν ο λόγος για τον οποίο κάποια κράτη μέλη πραγματοποιούν δοκιμές σε χαμηλότερο ποσοστό ενήλικων βοοειδών ετησίως σε σχέση με άλλα κράτη μέλη. Ο λόγος για τον οποίο παρουσιάζεται αυτή η διαφοροποίηση είναι ότι σε κάποια κράτη μέλη οι αγελάδες διατηρούνται σε μεγαλύτερη ηλικία, οπότε σφάζεται μικρότερο ποσοστό του συνολικού πληθυσμού των ενήλικων βοοειδών κάθε χρόνο.

Η κατανομή για το 2002 προσαρμόστηκε για δεύτερη φορά το Νοέμβριο του 2002 μέσω της απόφασης της Επιτροπής 2002/945/ΕΚ(4) με στόχο τη μεταφορά χρημάτων από κράτη μέλη που δεν χρησιμοποιούν το σύνολο του ποσού που τους έχει κατανεμηθεί σε άλλα που παρουσιάζουν αυξημένες δαπάνες. Λεπτομέρειες για τα μέγιστα πόσα που κατανεμέθηκαν σε κάθε κράτος μέλος για το 2002 και το 2003 μπορούν να ανακτηθούν στον πίνακα που έχει σταλεί κατευθείαν στην αξιότιμη βουλευτή και στη Γραμματεία του Κοινοβουλίου.

(1) ΕΕ L 324 της 29.11.2002.

(2) 2001/854/ΕΚ: Απόφαση της Επιτροπής, της 3ης Δεκεμβρίου 2001, σχετικά με την έγκριση των προγραμμάτων για την παρακολούθηση των ΜΣΕ τα οποίαποβλήθηκαν για το 2002 από τα κράτη μέλη και τον καθορισμό του ύψους της κοινοτικής χρηματοδοτικής συνδρομής [κοινοποιηθείσαπό τον αριθμό Ε(2001) 3819], ΕΕ L 318 της 4.12.2001.

(3) 2002/246/ΕΚ: Απόφαση της Επιτροπής, της 27ης Μαρτίου 2002, για την τροποποίηση των αποφάσεων 2001/730/ΕΚ και 2001/854/ΕΚ σχετικά με τη χρηματοδοτική συνδρομή της Κοινότητας για τα προγράμματα παρακολούθησης των ΜΣΕ των κρατών μελών για το 2002 [κοινοποιηθείσαπό τον αριθμό Ε(2002) 1266], ΕΕ L 84 της 28.3.2002.

(4) 2002/945/ΕΚ: Απόφαση της Επιτροπής, της 28ης Νοεμβρίου 2002, για την τροποποίηση των αποφάσεων 2001/730/ΕΚ και 2001/854/ΕΚ σχετικά με την κατανομή της χρηματοδοτικής συνδρομής της Κοινότητας στα προγράμματα επιτήρησης των μεταδοτικών σπογγοειδών εγκεφαλοπαθειών (ΜΣΕ) των κρατών μελών για το 2002 [κοινοποιηθείσαπό τον αριθμό Ε(2002) 4594], ΕΕ L 326 της 3.12.2002.